<classify> Mchezaji huyo pia jana alionekana kwenye mazoezi ya Simba yanayofanyika kwenye uwanja wa Sigara ingawa alikuwa akijificha ndani ya gari bila kujitokeza kwa mashabiki waliozingira gari hilo.Kiiza, ambaye aliachwa msimu uliopita na Yanga na nafasi yake kuchukuliwa na mchezaji wa Liberia Kpah Sherman, amesajiliwa kama mchezaji huru kwani hakuwa na timu yoyote baada ya kutemwa na vijana hao wa Jangwani.Akijibu maswali ya waandishi wa habari jana msemaji wa Simba, Haji Manara alisema Kiiza kwa sasa ni mchezaji wao kwa vile wamekwishampa mkataba wa miaka miwili.Kiiza amefuzu vipimo leo mchana jana kwa hiyo tumempa mkataba wa miaka miwili, ni mchezaji wetu halali, tunategemea atakiongoza kikosi cha Simba kufanya vizuri msimu ujao, alisema.Aidha, katika uwanja wa Sigara Kiiza alijitokeza huku mashabiki wa Simba wakionesha shauku ya kutaka kumsalimia lakini alijificha katika gari bila kushuka na baadaye alisalimia huku akiwa ndani ya gari bila kushuka.Kwa mujibu wa mtandao wa Simba, Kiiza alisema amekuja na kitu tofauti kwa ajili ya wapenzi na wanachama wa klabu hiyo na hivyo wakae mkao wa kula kwa vile anaijua vizuri ligi ya Tanzania.Nitashirikiana na wachezaji wenzangu kufikia malengo ya kutwaa ubingwa msimu ujao,alisema.Wakati huo huo, Simba inatarajia kuweka kambi Lushoto mkoani Tanga kwa ajili ya maandalizi ya msimu mpya.Mjumbe wa Kamati ya Utendaji Simba, Collin Frisch alisema kambi hiyo wataitangaza wakati wowote na kwamba lengo ni kuhakikisha timu inajipanga na kufanya vizuri msimu ujao.  <topic>: MICHEZO 